CELEX: 32013D0272
Language: lt
Date: 1369180800000
Title: 2013/272/ES: 2013 m. gegužės 22 d. Europos Vadovų Tarybos sprendimas dėl Europos Komisijos narių skaičiaus

18.6.2013   
            
            
               LT
            
            
               Europos Sąjungos oficialusis leidinys
            
            
               L 165/98
            
         EUROPOS VADOVŲ TARYBOS SPRENDIMAS
   2013 m. gegužės 22 d.
   dėl Europos Komisijos narių skaičiaus
   (2013/272/ES)
   EUROPOS VADOVŲ TARYBA,
   atsižvelgdama į Europos Sąjungos sutartį, ypač į jos 17 straipsnio 5 dalį,
   kadangi:
   
               (1)
            
            
               2008 m. gruodžio 11–12 d. ir 2009 m. birželio 18–19 d. posėdžiuose Europos Vadovų Taryba atkreipė dėmesį į Airijos žmonių susirūpinimą dėl Lisabonos sutarties ir todėl susitarė, kad jei įsigalios Lisabonos sutartis, laikantis būtinų teisinių procedūrų bus priimtas sprendimas, kad Komisiją ir toliau sudarys po vieną kiekvienos valstybės narės pilietį;
            
         
               (2)
            
            
               sprendimas dėl Komisijos narių skaičiaus turėtų būti priimtas laiku, prieš paskiriant Komisiją, kuri turi pradėti eiti pareigas 2014 m. lapkričio 1 d.;
            
         
               (3)
            
            
               šio sprendimo poveikį reikėtų nuolat peržiūrėti,
            
         PRIĖMĖ ŠĮ SPRENDIMĄ:
   1 straipsnis
   Komisiją sudaro tiek narių, įskaitant jos pirmininką ir Sąjungos vyriausiąjį įgaliotinį užsienio reikalams ir saugumo politikai, kiek yra valstybių narių.
   2 straipsnis
   Atsižvelgdama į šio sprendimo poveikį Komisijos veiklai, Europos Vadovų Taryba jį peržiūri likus pakankamai laiko iki ankstesnės iš šių datų: pirmosios Komisijos paskyrimo po trisdešimtosios valstybės narės įstojimo į ES arba Komisijos, pakeisiančios tą, kuri turi pradėti eiti pareigas 2014 m. lapkričio 1 d., paskyrimo.
   3 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2014 m. lapkričio 1 d.
   
      Priimta Briuselyje 2013 m. gegužės 22 d.
      
         
            Europos Vadovų Tarybos vardu
         
         
            Pirmininkas
         
         H. VAN ROMPUY